( 270 ) 
laterales observantur vasa longitudinalia per quae sanguis descendit, id est in 
partem posteriorem corporis. Anastomosibus variis uniuntur inter se haec vasa. 
Duplo natura major est figura. 
Figura 2 . 
Monsirat cursum sanguinis et circulum circulationis; sagittis indicatur sensus 
secundum quem transfertur sanguis : per medium enim vas videmus cum ascen- 
dentem, per lateralia autem vasa descendentem. 
TAB. XXVII. 
(TAB. XXIII. — XXVII.) 
OVARIA. - OVA. 
Figura i. 
Pars ovarii integri microscopio composito subjecti. Ad peripheriam, ubi massa 
fit rarior, observatur infinitus numerus minutissimorum ovorum quorum alia 
aliis comprimuntur. 
Figura 2 . 
Massae minores seu congeries horum ovorum non separatorum, microscopio 
composito subjectorum. 
Figura 3. 
Congeries minores ovorum liberorum seu separatorum, sub microscopio com- 
posito et vitro magis amplificante quam istud quo usi sumus in delineandis 
figuris praecedentibus conspectorum. 
A. Series ovorum simplex, moniliformis. 
B. Ova inter se ope filorum peculiarium ligata, uti saepe in plantarum pol- 
line observantur grana filis conjuncta. 
Figura 4. 
Ova , fecundatione effecta , delineata et multo amplificata microscopio composito. 
A. Ova corporum fetiferorum cum filamento quodam nigriori in cavitate con- 
tento, quod filamentum fortasse constituit embryonis prima rudimenta. 
B. Ova superficie cinerea, aspersa exiguis punctis nigris. 
C. Ovum , cum posteriorem evolutionis statum acquisivit delineatum. Dia- 
phragma visibile est. 
D. Ejusdem speciei ovum partim confractum, ex quo exeuntes vidimus parvu- 
las particulas ellipticas quibus fere tota efficitur massa liquoris in eo contenti. 
Figura 5. 
Exhibet ova et liquorem ea circumdantem exsiccata; exsiccatione formatur 
circumcirca ova rami in ramusculis divisi. Microscopio submissa fuerunt. 
